दिवचलः टूगेदर फॉर साखळी पॅनला वतीन आमी प्रवीण ब्लेगन हाका बिनविरोध वेंचून हाडून आमचें खातें उगडलां. उदरगत आनी लोकांची सेवा ह्या मुद्य्यांचेर आमी परत एक फावट साखळी नगरपालिकेंत सत्तेर येतले असो विस्वास ब्लॅनग हाचे सयत धर्मेश सगलानी, सुनीता वेरेकार, डॉ सरोज देसाय ह्या पॅनलाच्या उमेदवारांनी एके पत्रकार परिशेदेंत उक्तायलो.
 सत्तेर आशिल्ल्या फाटल्या धा वर्सांत आमी केल्लो वावर, कोरोना म्हामारी वेळार जायत्या जाणांक केल्ली मजत तशेंच सूडाचें राजकारण केलें नाशिल्ल्यान लोक परत एक फावट आमकां संद दितले अशें सगलानीन सांगलें. सध्या जे भाजपांत गेल्यात तांका आमीच वेंचून हाडल्ले. लोकांक सगळें खबर आसा. लोकांची सेवा करपा खातीर आमी वेंचणूक रिंगणांत आसात. लोक मुजरत आमचे वांगडा रावतले अशें सुनीता वेरेकारान सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 